b'\n_START_ARTICLE_\nGu\xc3\xb0mundur Gu\xc3\xb0mundsson\n_START_SECTION_\nIgra\xc4\x8dka karijera\n_START_PARAGRAPH_\nGu\xc3\xb0mundsson je cijelu svoju igra\xc4\x8dku karijeru proveo na Islandu, najvi\xc5\xa1e u V\xc3\xadkinguru s kojim je osvojio \xc5\xa1est nacionalnih prvenstava (od \xc4\x8dega \xc4\x8detiri u nizu) te \xc4\x8detiri uzastopna nacionalna kupa. Pred kraj karijere pre\xc5\xa1ao je u Afturelding Mosfellsb\xc3\xa6r za koji je nastupao tri sezone. Jednom prilikom je izjavio da je njegov biv\xc5\xa1i trener Bogdan Kowalczyk imao veliki utjecaj na njega._NEWLINE_Kao nacionalni reprezentativac, sudjelovao je na Olimpijadi u Los Angelesu 1984. gdje je Island bio \xc5\xa1esti (do tada najbolje mjesto na olimpijskim igrama) te Seulu 1988. Kao nacionalni reprezentaticac skupio je 230 nastupa pri \xc4\x8demu je zabio 356 golova.\n_START_SECTION_\nTrenerska karijera\n_START_PARAGRAPH_\nGu\xc3\xb0mundur je s trenerskom karijerom zapo\xc4\x8deo jo\xc5\xa1 kao igra\xc4\x8d rade\xc4\x87i kao igra\xc4\x8d-trener u V\xc3\xadkinguru i Aftureldingu da bi zavr\xc5\xa1etkom aktivnog igranja vodio doma\xc4\x87i Fram Reykjav\xc3\xadk. Nakon toga odlazi u Njema\xc4\x8dku gdje je trenirao Bayer Dormagen da bi 2001. godine preuzeo kormilo svoje nacionalne reprezentacije. U to vrijeme je s Islandom napravio senzaciju na europskom prvenstvu 2002. kada je osvojeno \xc4\x8detvrto mjesto._NEWLINE_Nakon tog uspjeha, odlazi u domovinu gdje ponovo trenira Fram dok je 2007. bio asistent Alfre\xc3\xb0u G\xc3\xadslasonu koji je kra\xc4\x87e vrijeme vodio Island. Godinu potom on preuzima nacionalnu klupu te u kratko vrijeme posti\xc5\xbee najbolje rezultate u islandskoj rukometnoj povijesti. Najprije je s Islandom stigao do finala Olimpijade u Pekingu gdje se boljom pokazala Francuska. Drugi veliki uspjeh bilo je osvajanje europske bronce protiv Poljske._NEWLINE_Izbornik je vodio nacionalnu selekciju do zavr\xc5\xa1etka Olimpijade 2012. kada se posve\xc4\x87uje klupskom rukometu trenirav\xc5\xa1i najprije danski GOG Svendborg a poslije njema\xc4\x8dki L\xc3\xb6wen. Tijekom listopada 2013. objavljeno je da \xc4\x87e Gu\xc3\xb0mundur od 1. srpnja 2014. zamijeniti proslavljenog trenera Ulrika Wilbeka na klupi danske reprezentacije. U razdoblju od tri godine, Gu\xc3\xb0mundsson je s Danskom postao olimpijski  dok je krajem iste godine izjavio da ne\xc4\x87e produ\xc5\xbeiti postoje\xc4\x87i ugovor. Nakon svojeg odlaska, kritizirao je prethodnika Wilbeka da je potkopavao njegovo vo\xc4\x91enje reprezentacije._NEWLINE_Gu\xc3\xb0mundsson nakon toga preuzima Bahrein s kojim sti\xc5\xbee do finala azijskog prvenstva 2018. a time i plasmana na postoje\xc4\x87e svjetsko rukometno prvenstvo. Ubrzo potom se po tre\xc4\x87i puta vra\xc4\x87a kao izbornik Islanda potpisav\xc5\xa1i s rukometnim savezom trogodi\xc5\xa1nji ugovor.'